Publication: Magyar Közlöny
Issue: MK-2009-124 (Year: 2009, Number: 124)
Era: 2004-2010
Section: a 9/1992. (I. 30.) AB határozatában mutatott rá arra, hogy „a jogbiztonság az állam – s elsõsorban
Paragraph Index: 112

a 9/1992. (I. 30.) AB határozatában mutatott rá arra, hogy „a jogbiztonság az állam – s elsõsorban a jogalkotó – kötelességévé teszi annak biztosítását, hogy a jog egésze, egyes részterületei és az egyes jogszabályok is világosak, egyértelmûek, mûködésüket tekintve kiszámíthatóak és elõreláthatóak legyenek a norma címzettjei számára. Vagyis a jogbiztonság nem csupán az egyes normák egyértelmûségét követeli meg, de az egyes jogintézmények mûködésének kiszámíthatóságát is. Ezért alapvetõek a jogbiztonság szempontjából az eljárási garanciák.” (ABH 1992, 59, 65.) Az Alkotmánybíróság e határozatában a jogerõnek a jogbiztonsággal való összefüggéseit vizsgálva megállapította: „Az anyagi igazságosság és a jogbiztonság követelményét a jogerõ intézménye hozza összhangba – megint csak a jogbiztonság elsõdlegessége alapján. A jogerõ intézménye, alaki és anyagi jogerõként való pontos meghatározottsága a jogállamiság részeként alkotmányos követelmény. Az Alkotmánynak meg fele lõen biztosított jogorvoslati lehetõségek mellett beállott jogerõ tiszteletben tartása a jogrend egészének biztonságát szolgálja. A jogerõs határozatok megváltoztathatatlanságához és irányadó voltához alapvetõ alkotmányos érdek fûzõdik. A jogállamiság lényeges eleme, hogy a tör vénynek egyértelmûen meg kell határoznia, (...) hogy a jogerõssé vált határozat megtámadására milyen feltételek alapján van lehetõség, s hogy mikor következik be az az állapot, amikor a jogerõs határozat már semmiféle jogorvoslattal nem támadható. A jogbiztonság megköveteli, hogy a jogerõs határozat – az eldöntött kérdés személyi és tárgyi keretei között – irányadóvá váljék mind az eljárásban résztvevõkre, mind a késõbb eljáró bíróságra, ille tõ leg más hatóságra.” (ABH 1992, 59, 66.)

Source: https://magyarkozlony.hu/hivatalos-lapok/351fce7906cd8d0a17ce9253986cc2b7781f1fb6/dokumentumok/c797a25745c341f627236bf20a7788c37facbd56/letoltes